প্রতিটি মসজিদে জুমাতুল বিদা উপলক্ষে খুতবা পাঠ করা হয়। সাধারণত বায়তুল মোকাররম জাতীয় মসজিদের খুতবা পাঠ করেন খতিব অধ্যাপক মাওলানা সালাহউদ্দিন। তবে তিনি অসুস্থ থাকায় বায়তুল মোকাররম জাতীয় মসজিদের খুতবা পাঠ করেন পেশ ইমাম হাফেজ মাওলানা এহসানুল হক। জুমাতুল বিদা উপলক্ষে তিনিও ঈদের নামাজের আগেই ফিতরার টাকা পরিশোধের আহ্বান জানান। খুতবায় জাতীয় মসজিদের পেশ ইমাম হাফেজ মাওলানা এহসানুল হক বলেন, রমজান নাজাতের মাস। ধনী-গরিবের মধ্যে কোনও পার্থক্য নেই। পাপ থেকে দূরে থেকে আমাদের ভাল কাজে আত্মনিবেদিত করতে হবে।